
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 744 


24 Ιουλίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάρτιση και ψήφιση ίου Οργανισμού Εσωτερικής 


Υπηρεσίας του Β’ Δημοτικού Παιδικού Σταθμού Δή¬ 
μου Ρόδου - Ν. Δωδεκανήσου . 1 

Κατάρτιση και ψήφιση του Οργανισμού Εσωτερικής 
Υπηρεσίας του Α* Δημοτικού Παιδικού Σταθμού Δή¬ 
μου Ρόδου - Ν. Δωδεκανήσου . 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 6357 (1) 

Κατάρτιση και ψήφιση του Οργανισμού Εσωτερικής Υπη¬ 
ρεσίας του Β’ Δημοτικού Παιδικού Σταθμού Δήμου Ρό¬ 
δου - Ν. Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 12 του Ν. 1188/81 «Περί 
κυρώσεως του Κωδικός, περί καταστάσεως προσωπικού 
Οργανισμού Τοπικής Αυτόδ/σης», σε συνδυασμό με τις 
όμοιες του άρθρου 8 του Νόμου 2307/95. 

2) Τις όμοιες του Ν-1586/86 «Βαθμολογική διάρθρωση 
των θέσεων του Δημοσίου, ΝΠΔΔ και ΟΤΑ και άλλες διπ- 
τάξεις» και Ν. 2190/94. 

3) Την οικονομική κατάσταση του και τις πραγματικές 
ανάγκες σε προσωπικό αυτού, όπως προκύπτουν από τα 
στοιχεία του φακέλλου. 

4) Την σύμφωνη γνωμοδότηση του Υπηρεσιακού Συμ¬ 
βουλίου του άρθρου 37 του Ν. 2190/94, που διατυπώ¬ 
θηκε στο αριθμ. 26/98 Πρακτικού του θέμα 3ο. 

5) Την αριθμ. 43/1997 απόφαση του Διοικητικού Συμ¬ 
βουλίου του Β' Δημ. Π.Σ.Δ. Ρόδου «Περί καταρτίσεως και 
ψηφίσεως του ΟΕΥ του Β’ Δημ. Παιδικού Σταθμού Δήμου 
Ρόδου και την αριθμ. 666/97 απόφασή του. 

6) Τις διατάξεις του Νόμου 2503/97, αποφασίζουμε: 

Εγκρίνουμε την αριθμ. 43/1997 απόφαση του Διοικητι¬ 
κού Συμβουλίου του Β' Δημ. Π.Σ. Δήμου Ρόδου, με την 


οποία καταρτίζεται και ψηφίζεται ο Οργανισμός Εσωτερι¬ 
κής Υπηρεσίας του Β’ Δημοτικού Παιδικού Σταθμού Δή¬ 
μου Ρόδου, ως εξής: 

Άρθρο 1 

Το οργανωτικό σχήμα της υπηρεσίας του Β’ Δημοτικού 
Παιδικού Σταθμού του Δήμου Ροδίων, απαρτίζεται από μια 
υπηρεσιακή μονάδα, σε επίπεδο Δ/νσης με δύο (2) τμή¬ 
ματα. 

Άρθρο 2 

Η συγκρότηση της υπηρεσιακής του μονάδας σε επί¬ 
πεδο Δ/νσης αποτελείται από: 

Α) ΤΜΗΜΑ ΠΑΙΔΑΓΩΓΙΚΟ 
α) Γραφείο Διεύθυνσης 
β) Γραφείο Παιδαγωγικό 
Β) ΤΜΗΜΑ ΓΡΑΜΜΑΤΕΙΑΣ - ΛΟΓΙΣΤΗΡΙΟΥ - 
ΤΑΜΕΙΟΥ 

α) Γραφείο Γραμματείας - Λογιστηρίου - Ταμείου 
β) Γραφείο Γενικών Καθηκόντων. 

Άρθρο 3 

Οι θέσεις του προσωπικού διαμορφώνονται σε κλάδους 
και βαθμούς ως εξής: 

ΕΚΠΑΙΔΕΥΤΙΚΟ ΠΡΟΣΩΠΙΚΟ 
Κλάδου Τ.Ε.9 Βρεφονηπιοκόμων πέντε (5) θέσεις με 
βαθμό Δ-Α 

Κλάδου Τ.Ε.2 Κοινωνικής Εργασίας μία (1) θέση με 
βαθμό Δ-Α 

Κλάδου Δ.Ε.8 Βοηθού νηπιαγωγών - βρεφονηπιοκόμων 
μία (1) θέση με βαθμό Δ-Α 
ΔΙΟΙΚΗΤΙΚΟ ΠΡΟΣΩΠΙΚΟ 

Κλάδου Τ.Ε.17 Διοικητικού-Λογιστικού (1) θέση με 
βαθμό Δ-Α 

ΤΕΧΝΙΚΟ-ΒΟΗΘΗΤΙΚΟ ΠΡΟΣΩΠΙΚΟ 
Κλάδου Υ.Ε.16 καθαριστριών δύο (2) θέσεις με βαθμό 
Ε-Β 

Κλάδου Υ.Ε.14 βοηθών μαγείρου δύο (2) θέσεις με 
βαθμό Ε-Β 

Κλάδου Δ.Ε.29 οδηγών αυτοκ/του μία (1) θέση με 
βαθμό Δ-Α. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ 
από μετάταξη άρθρου 8 του Ν. 2503/1997 

Μία (1) θέση του κλάδου Τ.Ε. 16 Νηπιαγωγών (προσωρι¬ 
νός) 

Μία (1) θέση του κλάδου Τ.Ε.9 Βρεφονηπιοκομίας 

Μία (1) θέση του κλάδου Υ.Ε.14 Βοηθητικό προσωπικό 
μαγειριού 

Δύο (2) θέσεις του κλάδου Υ.Ε.16 Προσωπικό καθαριό- 
τητας-βοηθητικών εργασ. 

Προϊστάμενος Διεύθυνσης ορίζεται υπάλληλος από την 
κατηγορία ΤΕ16 Νηπιαγωγών (προσωρινός) από τις προ¬ 
σωποπαγείς θέσεις ή ΤΕ9 Βρεφονηπιοκομίας. 

Προϊστάμενος Παιδαγωγικού Τμήματος ορίζεται υπάλ¬ 
ληλος από τις παραπάνω κατηγορίες. 

Προϊστάμενος Γ ραμματείας-Λογιστηρίου ορίζεται 

υπάλληλος από την κατηγορία Τ.Ε. 

Άρθρο 4 

- Προϊστάμενος Δ/νσης ορίζεται ο υπάλληλος από την 
κατηγορία ΤΕ9 ή ΤΕ16 Νηπιαγωγών (προσωρινός) από τις 
προσωποπαγείς θέσεις. 

Επίσης ο Προϊστάμενος του Παιδαγωγικού Τμήματος εί¬ 
ναι από τις ίδιες παραπάνω κατηγορίες που προέρχεται ο 
Προϊστάμενος Δ/νσης, ενώ ο Προϊστάμενος της Γραμμα- 
τείας-Λογιστηρίου Ταμείου προέρχεται από την ΤΕ1. 

- Η επιλογή του Προϊσταμένου της Δ/νσης και των Προϊ¬ 
σταμένων των Τμημάτων γίνεται όπως ο νόμος ορίζει και η 
τοποθέτηση του προσωπικού με απόφαση του Προέ¬ 
δρου. 

- Τα του διορισμού προσόντων πειθαρχικής δικαιοδο¬ 
σίας δικαιωμάτων και υποχρεώσεων του προσωπικού, κα¬ 
θορίζονται από την ισχύουσα νομοθεσία των ΟΤΑ και την 
απόφαση του Υπουργού Υγείας και Πρόνοιας Π2β/2827/ 
1997 όπως εκάστοτε ισχύει. 

- Οι υπάλληλοι είναι υποχρεωμένοι εκτός από τα καθή¬ 
κοντα που αναφέρονται στον παρόντα κανονισμό να εκτε- 
λούν και όσα η διοίκηση και οι υπηρεσιακοί προϊστάμενοι 
του Οργανισμού τους αναθέτουν μέσα και έξω από τα γρα¬ 
φεία. 

Άρθρο 5 

Οι αρμοδιότητες και το αντικείμενο εργασίας του Προϊ¬ 
σταμένου του τμήματος και των γραφείων που αναφέρο- 
νται στο άρθρο 2 είναι οι κατωτέρω των γραφείων. 

Α) προϊστάμενος Δ/νσης 

Ο Προϊστάμενος προΐσταται, εποπτεύει και ελέγχει τη 
λειτουργία των γραφείων του νομικού προσώπου. Ασκεί 
τα από το νόμο ή από εξουσιοδότηση καθήκοντά του που 
ανατίθενται από τον Πρόεδρο ή το Δ.Σ. παρέχει οδηγίες 
για ζητήματα γενικής υπηρεσιακής φύσεως. Εισηγείται 
στον Πρόεδρο του Δ.Σ. τη λήψη κάθε μέτρου που κρίνεται 
απαραίτητο για τη καλή και ομαλή λειτουργία της υπηρε¬ 
σίας. Παραλαμβάνει, αποσφραγίζει και χαρακτηρίζει δια 
μονογραφής την αλληλογραφία και την διαβιβάζει δια του 
πρωτοκόλλου στο Γραφείο Γραμματείας-Λογιστηρίου- 
Ταμείου. 


Μονογράφει τα έγγραφα του νομικού προσώπου, τα 
χρηματικά εντάλματα τις μισθοδοτικές καταστάσεις, όπως 
και κάθε γραπτή ενέργεια του οργανισμού πριν τα υπογρά¬ 
ψει ο Πρόεδρος του Δ.Σ. Παρακολουθεί τη νομοθεσία και 
νομολογία που ενδιαφέρει το νομικό πρόσωπο και ενημε¬ 
ρώνει σχετικά την υπηρεσία. Τηρεί το εμπιστευτικό πρω¬ 
τόκολλο εφ’ όσον τούτο δεν τηρείται από το Πρόεδρο. 
Ελέγχει τον εφοδιασμό από τα βιβλία περιουσίας και δια¬ 
χείρισης υλικού, προμηθειών και όλα τα βιβλία και στοιχεία 
του νομικού προσώπου. Συντάσσει σε συνεργασία με τον 
Πρόεδρο την ημερήσια διάταξη συνεδριάσεων, του Δ.Σ. 
τους προϋπολογισμούς, απολογισμούς κ.λ.π. Ενημερώνει 
γραπτά και προφορικά το Δ.Σ. για τις μελέτες, τα έργα, τις 
υπηρεσίες και γενικά για τη λειτουργία του Οργανισμού. 
Συνεργάζεται τακτικά με το Σύλλογο Γονέων και Κηδεμό¬ 
νων του Σταθμού. Ασκεί τα καθήκοντα των υπαλλήλων του 
Κλάδου Διοικητικού-Λογιστικού μέχρι πληρώσεως των θέ¬ 
σεων. 

Εφαρμόζει το πειθαρχικό δίκαιο, παρακολουθεί τη λει¬ 
τουργία των γραφείων ενημερώνοντας το Δ.Σ. για τις υπο¬ 
χρεώσεις και τα καθήκοντα του προσωπικού όπως ορίζο¬ 
νται από τις διατάξεις που διέπουν τους Ο.ΤΆ. και δεν πε¬ 
ριλαμβάνονται στον παρόντα Ο.ΕΎ. 

Επικυρώνει κάθε έγγραφο του Οργανισμού. 

Ειδικώτερα επίσης: 

α) Παρίσταται στις Συνεδριάσεις του Διοικητικού Συμ¬ 
βουλίου ως εισηγητής μέλος. Εισηγείται τα θέματα της 
υπηρεσίας διάταξης και καταρτίζεται από τον Πρόεδρο 
του Δ. Συμβουλίου και εκφέρει γνώμη για κάθε ένα από 
αυτά που καταχωρείται στα πρακτικά. 

β) Φροντίζει για τη πιστή εφαρμογή της κειμένης νομο¬ 
θεσίας του Κανονισμού λειτουργίας του Σταθμού των 
Εγκυκλίων και οδηγιών του Δήμου και για την κοινή εκτέ¬ 
λεση των αποφάσεων του Διοικητικού Συμβουλίου. 

γ) Προΐσταται όλων των υπαλλήλων του Σταθμού ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί και συντονίζει το έργο τους ανά¬ 
λογα προς τις ανάγκες που ανακύπτουν κάθε φορά. 

δ) Συγκαλεί τουλάχιστον μια φορά το μήνα το προσω¬ 
πικό του Σταθμού για συζήτηση και ενημέρωση σε γενικό¬ 
τερα θέματα που απασχολούν το Σταθμό και για προγραμ¬ 
ματισμό νέων δραστηριοτήτων. 

ε) Συντάσσει την εμπιστευτική αλληλογραφία του Ιδρύ¬ 
ματος καθώς επίσης και την υπόλοιπή αλληλογραφία τού¬ 
του. Εφ' όσον για την τελευταία περίπτωση δεν υπηρετεί 
υπάλληλος των κλάδων Διοικητικού-Λογιστικού-Ταμείου 
ή διαχειριστών ή υπηρετεί αλλά αυτός απουσιάζει ή κωλύ¬ 
εται, υπογράφει δε τα έγγραφα εκείνα για τα οποία έχει 
εξουσιοδοτηθεί από το Διοικητικό Συμβούλιο. 

στ) Τηρεί τη σφραγίδα του Σταθμού και το αρχείο της 
εμπιστευτικής αλληλογραφίας τούτου. 

ζ) Κρατεί τα κλειδιά του Σταθμού (τρία) από τα οποία τα 
δύο παραδίδονται καθημερινά σε ένα υπάλληλο των κλά¬ 
δων βρεφονηπιοκομίας ή διοικητικού διαχειριστικού κα¬ 
θώς επίσης και σε ένα υπάλληλο από το λοιπό προσωπικό, 
που εκτελεί πρωινό ωράριο εργασίας αλλά και σε κάθε 
άλλο υπάλληλο όταν παρίσταται ανάγκη. 

η) Κρατεί το ένα από τα δύο κλειδιά της αποθήκης το 
άλλο κρατείται από τον υπάλληλο του Κλάδου Διαχειρι¬ 
στών και σε περίπτωση που δεν υπηρετεί τέτοιος υπάλλη¬ 
λος ή υπηρετεί αλλά κωλύεται ή απουσιάζει από τον νό¬ 
μιμο αναπληρωτή του Δ/ντή. 

θ) Απασχολείται με τα παιδιά σύμφωνα με τις ανάγκες 
του σταθμού σε διδακτικό προσωπικό σε συνδυασμό με 
τις ανάγκες διαχειρίσεως όταν δεν υπηρετεί διαχειρι¬ 
στής. 

ι) Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

ια) Συνεργάζεται με τον υπάλληλο των Κλάδων Διοικητι¬ 
κού Λογιστικού ή Διαχειριστών και το Διοικητικό Συμβού¬ 
λιο για την κατάρτηση του ετήσιου προϋπολογισμού εσό¬ 
δων και εξόδων του Σταθμού, και του Απολογισμού και του 
Ισολογισμού τούτου. 

ιβ) Επιμελείται για τον εφοδιασμό του Σταθμού που 
πραγματοποιείται από τον υπάλληλο των Κλάδων Διοικητι- 
κού-Λογιστικού ή Διαχειριστών όσον αφορά στα αναγκαία 
τρόφιμα και λοιπά είδη και υλικά καθώς και για την καλή 
φύλαξη, συντήρηση και ανάθεση αυτών. 

ιγ) Ενημερώνει τον Προϊστάμενο του Παιδικού Τμήμα¬ 
τος για τα εισερχόμενα κάθε φορά έγγραφα στον Παιδικό 
Σταθμό ώστε να μπορεί να αναπληρώνει τον Δ/ντή σε πε¬ 
ρίπτωση απουσίας του ή κωλύματος του. 

ιδ) Συγκαλεί ύστερα από απόφαση του Διοικ. Συμβου¬ 
λίου συγκέντρωση γονέων και κηδεμόνων τουλάχιστον 
δύο φορές το χρόνο και στον οποίο παρευρίσκειται ο ίδιος, 
ένα από τα μέλη του Δ.Σ. οι υπάλληλοι του Παιδικού Τμή¬ 
ματος και αν το επιθυμούν ο γιατρός του σταθμού και το 
λοιπό προσωπικού αυτού. 

Σκοπός της συγκέντρωσης είναι η ανταλλαγή απόψεων 
μεταξύ των γονεών και κηδεμόνων και διοίκησης και λει¬ 
τουργικά θέματα του Σταθμού η ενημέρωση τους σε ότι 
αφορά τη ψυχοσωματική υγεία των παιδιών τους και η 
υποβάθμιση τους στο έργο του προσωπικού για τη προα¬ 
γωγή της αυτοεξυπηρέτησης των παιδιών τους. 

ιε) Συνυπογράφει με τον διαχειριστή τα δελτία εισαγω¬ 

γής. 

ιστ) Υπογράφει τις μισθοδοτικές καταστάσεις των απο¬ 
δοχών προσωπικού, οι οποίες συντάσσονται από τον Δια¬ 
χειριστή. 

ιζ) Παρακολουθεί και ελέγχει σε τακτά χρονικά διαστ 
ματα τα βιβλία διαχείρισης και διοίκησης και λοιπά παρα¬ 
στατικά στοιχεία που τηρεί ο υπάλληλος του κλάδου Διοι- 
κητικού-Λογιστικού ή Διαχειριστών. 

ιη) Ασκεί τα καθήκοντα του υπαλλήλου των Κλάδων 
Διοικητικού-Λογιστικού ή Διαχειριστών σε περίπτωση που 
δεν υπηρετεί στον Παιδικό Σταθμό τέτοιος υπάλληλος ή 
υπηρετεί αλλά απουσιάζει ή κωλύεται, ως και εκτελεί 
κάθε άλλη εργασία σε περίπτωση έκτακτης ανάγκης. 

ιθ) Όταν δεν υπηρετεί Δ/ντής ή απουσιάζει ή κωλύεται 
όλα τα παραπάνω καθήκοντα ασκεί ο νόμιμος αναπληρω¬ 
τής του. 

Β) Προϊστάμενοι Τμήματος 

Συνεργαζόμενοι με τον Προϊστάμενο κατευθύνουν τα 
γραφεία τους, εισηγούνται στον Προϊστάμενο θέματα της 


αρμοδιότητάς τους, έχουν την ευθύνη της λειτουργίας των 
γραφείων του όπως ενδεικτικά παρακάτω ορίζονται και 
ασκούν τις αρμοδιότητες που τους δίδονται από το Νόμο ή 
από εξουσιοδότηση. 

Α) ΤΜΗΜΑ ΠΑΙΔΑΓΩΓΙΚΟ 
α) ΓΡΑΦΕΙΟ ΔΙΕΥΘΥΝΣΗΣ 

Εκτελεί όλη τη γραμματειακή υποστήριξη του Προϊστα¬ 
μένου Δ/νσης σύμφωνα με τα καθήκοντα που εκάστοτε 
ορίζει ο Προϊστάμενος Δ/νσης. 
β) ΓΡΑΦΕΙΟ ΠΑΙΔΑΓΩΓΙΚΟ 

Το γραφείο αυτό φροντίζει για την καλύτερη παροχή 
του εκπαιδευτικού προγράμματος του Σταθμού, με σύγ¬ 
χρονες μεθόδους και διαδικασίες και έχει την ευθύνη: 

1. Να προτείνει να τηρεί το πρόγραμμα. 

2. Να εισηγείται στον Διευθυντή για την προμήθεια του 
αναγκαίου εκπαιδευτικού υλικού. 

3. Να συνεργάζεται με τους γονείς και κηδεμόνες. 

4. Να τηρεί από τα βιβλία διοίκησης του Σταθμού το βι¬ 
βλίο διδαχθείσας ύλης. Στο βιβλίο αυτό καταχωρούν και 
υπογράφουν καθημερινά ο ίδιος και οι υπάλληλοι του Κλά¬ 
δου βρεφονηπιοκομίας ή Νηπιαγωγών (προσ.) τη διδα- 
χθείσα ύλη. 

5. Να ασκεί και όλα τα καθήκοντα των υπαλλήλων του 
κλάδου Βρεφονηπιοκομίας ή Νηπιαγωγών. 

6. Να αναπληρώνει το Δ/ντή σε περίπτωση απουσίας 
του και ασκεί όλα τα καθήκοντα αυτού. 

7. Ειδικώτερα καθήκοντα υπαλλήλων των Κλάδων Βρε¬ 
φονηπιοκομίας ή Νηπιαγωγών είναι να: 

α) Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με πραγματοποίηση 
ατομικών προγραμμάτων, ανάλογα με την ηλικία του. 

β) Εισηγούνται στον Προϊστάμενο Τμήματος για τον 
έγκαιρο εφοδιασμό των αιθουσών με τα απαιτούμενα είδη 
και ευθύνονται για την είσοδο κάθε ατόμου σε αυτές. 

γ) Επιβλέπουν για την τακτοποίηση των αιθουσών τους 
για την κατάλληλη καθαριότητα αυτών και υποδεικνύουν 
δια του Προϊσταμένου Τμήματος στο προσωπικό καθαριό¬ 
τητας και για την καθαριότητα και τον καλό αερισμό των 
αιθουσών. 

δ) Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που τηρείται από τον Προϊ¬ 
στάμενο Τμήματος. 

ε) Είναι υπεύθυνοι και υπόλογοι για τα εποπτικά σχέδια 
διδασκαλίας και το εκπαιδευτικό υλικό και γενικά για κάθε 
υλικό που τους έχει ανατεθεί. 

στ) Παρακολουθούν την διανομή του φαγητού στα παι¬ 
διά που πραγματοποιείται από το βοηθητικό προσωπικό 
μαγείρων και το προσωπικό καθαριότητας-βοηθητικών 
εργασιών. Επίσης φροντίζουν τα παιδιά κατά την ώρα του 
φαγητού των. 

ζ) Επιλαμβάνονται για την ανάπαυση των παιδιών, 
η) Διατηρούν επαφή με τους γονείς και κηδεμόνες και 
τους ενημερώνουν για τη συμπεριφορά και τη ψυχοσωμα¬ 
τική υγεία των παιδιών του τμήματός του. 

θ) Βοηθούν τον Προϊστάμενο του Τμήματος στη Διοικη¬ 
τική και Διαχειριστική Εργασία ως και εκτελούν κάθε άλλη 

εργασία σε περίπτωση έκτακτης ανάγκης με υπόδειξη του 
προϊσταμένου του τμήματος. Ειδικότερα καθήκοντα 
υπαλλήλων των κλάδων βοηθών νηπιοβρεφοκόμων και νη¬ 
πιαγωγών είναι να: 

α. Φροντίζουν τα νήπια κατά την προσέλευση και την 
αποχώρηση από το Ίδρυμα. 

β. Βοηθούν τα νήπια στις αίθουσες κατά το εκπαιδευ¬ 
τικό πρόγραμμα την ώρα του φαγητού, την ώρα της ανα- 
παύσεως, την ώρα του διαλείμματος σύμφωνα με τις υπο¬ 
δείξεις των Νηπιαγωγών και των Νηπιοβρεφοκόμων. 

γ. Εξυπηρετούν τα νήπια στην τουαλέττα με τη βοήθεια 
τους να βγάζουν και να φορούν τα ρουχαλάκια τους. 

δ. Επίσης βοηθούν τα νήπια όταν προετοιμάζονται για 
φαγητό (πλήσιμο χεριών-νήψιμο κ.λ.π.). 

ε. Αναπληρώνουν τους βρεφονηπιοκόμους και νηπια¬ 
γωγούς σε περίπτωση απουσίας, κωλύματος ή ασθέ¬ 
νειας. 

Β) ΤΜΗΜΑ ΓΡΑΜΜΑΤΕΙΑΣ - ΛΟΓΙΣΤΗΡΙΟΥ - 
ΤΑΜΕΙΟΥ 

α) Γραφείο Γραμματείας - Λογιστηρίου - Ταμείου 

Φροντίζει για την εφαρμογή όλων των νόμων που αφο¬ 
ρούν τους τακτικούς υπαλλήλους, το τυχόν σχέση εργα¬ 
σίας ιδιωτικού δικαίου προσωπικό και τους ειδικούς συ¬ 
νεργάτες και ασκεί: 

1) Τις αρμοδιότητες που απορρέουν από τον Κώδικα 
Καταστάσεων Δημοτικών και Κοινοτικών υπαλλήλων. 

2) Τηρεί τα μητρώα, τους ατομικούς φακέλους και ευ¬ 
ρετήρια του πάσης εργασιακής σχέσης προσωπικού. 

3) Συντάσσει κατά Νόμο τους πίνακες αρχαιότητας των 
υπαλλήλων. 

4) Παρακολουθεί και συντάσσει τις αποφάσεις τις σχετι¬ 
κές για τις μεταβολές του προσ/κού (πρόσληψη - τοποθέ¬ 
τηση - διαγραφή - προσμέτρηση υπηρεσίας - ασθένειες - 
άδειες - αποζημιώσεις) και τηρεί το βιβλίο αποφάσεων 
Προέδρου. 

5) Ασχολείται με τη μελέτη και εφαρμογή των Νόμων 
των Συλλογικών συμβάσεων που αφορούν μισθοδοσίες 
προσωπικού και δίδει κάθε αναγκαία πληροφορία. 

6) Φροντίζει για τη συγκέντρωση όλων των απαιτουμέ- 
νων στοιχείων και ενεργεί τα απαραίτητα για την απονομή 
συντάξεων στους τακτικούς και εκτάκτους υπαλλήλους 
του Οργανισμού. 

7) Σε συνεργασία με τον Προϊστάμενο συμβάλλει στον 
καταρτισμό της ημερήσιας διάταξης των συνεδριάσεων 
του Δ.Σ. και η κοινοποίηση της γίνεται σύμφωνα με τις 
ισχύουσες διατάξεις. 

8) Τηρεί τα πρακτικά των συνεδριάσεων του Δ.Σ. και τα 
καταχωρεί στο επίσημο βιβλίο πρακτικών τηρώντας σχε¬ 
τικό ευρετήριο. 

9) Μεριμνά για την υποβολή και έγκριση των λαμβανο- 
μένων αποφάσεων από το Δημοτικό Συμβούλιο και τον 
Περιφερειακό Διευθυντή όπως ο νόμος απαιτεί και η απο¬ 
στολή για την υλοποίησή τους στις αρμόδιες υπηρε¬ 
σίες. 

10) Παραλαμβάνει τα εισερχόμενα έγγραφα και βάσει 
του χαρακτηρισμού αυτών από τον Προϊστάμενο, τα κατα¬ 


χωρεί στο πρωτόκολλο και τα οικεία ευρετήρια, τα συσχε¬ 
τίζει τα καταχωρεί στα βιβλία διανομής και τα παραδίδει 
αρμοδίως. 

11) Επιμελείται τη διεκπεραίωση των εξερχομένων εγ¬ 
γράφων, τα οποία καταχωρούνται στο πρωτόκολλο και στα 
οικεία ευρετήρια και φροντίζει για την αρχειοθέτηση και 
φύλαξη των σχεδίων αυτών. 

12) Μεριμνά, κατόπιν εντολής της προϊσταμένης Διεύ¬ 
θυνσης, για την έκδοση διαφόρων εγγράφων. 

13) Μεριμνά για τη δακτυλογράφηση, φωτοτύπωση ή 
την πολυγράφηση εγγράφων, καθώς και για την παραβολή 
τους προς τα κείμενα των σχεδίων ή των πρωτοτύπων, βά¬ 
σει των οποίων καταρτίζονται. 

14) Έχει η διαχείριση των προμηθειών της αποθήκης 
και της διακίνησης τροφίμων και υλικού. 

15) Τηρεί τα λογιστικά και διαχειριστικά βιβλία και τα 
λοιπά βοηθητικά βιβλία που καθορίζουν οι διατάξεις για 
την οικονομική διοίκηση και το λογιστικό των Δήμων και 
Κοινοτήτων. Ενδεικτικά. 

- Παρακολουθεί τις πιστώσεις του προϋπολογισμού 
εξόδων και έγκαιρα εισηγείται για την ενίσχυση των πιστώ¬ 
σεων, που είναι σε ανεπάρκεια και γενικά διατυπώνει προ¬ 
βλέψεις για τ' αποτελέσματα της εκτέλεσής τους. Τηρεί 
ιδιαίτερο φάκελλο για κάθε κεφάλαιο του προϋπολογι¬ 
σμού εξόδων που περιλαμβάνει και τις σχετικές διατάξεις 
(νόμους, διατάγματα αποφάσεις κ.λ.π.). 

- Τηρεί αρχείο προϋπολογισμών και απολογισμών του 
Δήμου με όλες τις συναφείς αποφάσεις, εγκρίσεις κ.λ.π. 
και αρχείο του δημοτικού χρέους κατά δάνειο. 

- Συγκεντρώνει στατιστικές πληροφορίες χρήσιμες για 
τις προβλέψεις του προϋπολογισμού, αναφορικά με τα οι¬ 
κονομικά θέματα. 

- Σύμφωνα με τις ισχύουσες διατάξεις καταρτίζει και 
υποβάλλει στον Πρόεδρο και το Ελεγκτικό Συνέδριο, τους 
μηνιαίους και τους ετήσιους λογαριασμούς της διαχείρι¬ 
σης των εσόδων και εξόδων. 

- Τηρεί βιβλίο πιστωτών. 

- Διεκπεραιώνει την εργασία των αλληλογραφία που 
σχετίζεται με την απόδοση λογαριασμού από τον Πρόεδρο 
στο Διοικητικό Συμβούλιο και παρακολουθεί τη λήξη των 
ενταλμάτων προπληρωμής με απόδοση λογαριασμού από 
τους υπολόγους. 

- Εφαρμόζει τις διατάξεις για την οικονομική διοίκηση 
και το λογιστικό των Δήμων και Κοινοτήτων στο μέρος που 
αφορούν το Γραφείο (υποχρεωτικά βιβλία κ.λ.π.). 

- Τηρεί τις διαδικασίες προμηθειών και έργων σύμφωνα 
με τις κείμενες διατάξεις. 

- Εκδίδει τα χρηματικά εντάλματα πληρωμής μέσα στα 
όρια των πιστώσεων του προϋπολογισμού τα οποία, μετά 
την υπογραφή τους από τον Προϊστάμενο του Τμήματος 
και τον πρόεδρο αποστέλλονται με ειδικό βιβλίο παραλα¬ 
βής στον Ταμία για την πληρωμή των δικαιούχων. 

- Επιμελείται της εκκαθάρισης και εντολής πληρωμής 
κάθε δαπάνης προς διαπίστωση του νομίμου και κανονι¬ 
κού ή όχι αυτής. 

- Ενεργεί την αναγνώριση των πιστωτών με την προσυ- 
πογραφή των πράξεων εκκαθάρισης και αναγνώρισης που 

συντάσσονται με βάση τους οικείους λογαριασμούς ή κα¬ 
ταστάσεις και με βάση αυτές εκδίδει τα οικεία χρηματικά 
εντάλματα στα ονόματα των δικαιούχων μέσα στις πιστώ¬ 
σεις του προϋπολογισμού. Καταχωρεί αυτά στα οικεία βι¬ 
βλία και στη συνέχεια μετά την υπογραφή από τους αρμό¬ 
διους τα στέλνει στον Ταμία. 

- Τηρεία το λογαριασμό των παθητικών υπολοίπων. 

- Φροντίζει για τη συγκέντρωση των δικαιολογητικών 
που απαιτούνται για την στήριξη κάθε δαπάνης και την εκ¬ 
καθάρισή τους σύμφωνα με τις ισχύουσες διατάξεις. 

- Εκτελεί την Ταμειακή Υπηρεσία. 

- Καταρτίζει τον προϋπολογισμό εσόδων και εξόδων και 
τις εκθέσεις σ’ αυτόν. 

- Παρακολουθεί γενικά την πορεία της εκτέλεσης του 
προϋπολογισμού εσόδων και εξόδων, εισηγείται την ανα¬ 
μόρφωση αυτούς με την εγγραφή νέων εσόδων και εξό¬ 
δων, εισηγείται την αναμόρφωση αυτού με την εγγραφή 
νέων εσόδων και χορήγηση συμπληρωματικών και εκτά¬ 
κτων πιστώσεων. 

- Εκτελεί κάθε εργασία που αφορά σε θέματα προϋπο¬ 
λογισμού και τις προβλέψεις στην έκβαση αυτού, σύμ¬ 
φωνα προς τα αποτελέσματα από την πορεία της εκτέλε¬ 
σης αυτού. 

- Συγκεντρώνει, ελέγχει και καταχωρεί στα οικεία λογι¬ 
στικά βιβλία και αποτελέσματα της εκτέλεσης του προϋ¬ 
πολογισμού εσόδων και εξόδων και δοσοληψίας γενικά 
της κίνησης χρέους και της περιουσίας του. 

- Καταρτίζει τον ειδικό προϋπολογισμό του χρέους και 
των σχετικών υποχρεώσεων και αποστέλλει τις σχετικές 
καταστάσεις πληρωμής στο Δημοτικό Ταμείο. 

- Καταρτίζει τον απολογισμό εσόδων και εξόδων ως και 
τον ισολογισμό και τις εκθέσεις γι’ αυτούς. 

- Τηρεί ειδικό αρχείο προϋπολογισμού και απολογισμού 
του με όλες τις σχετικές αποφάσεις, εγκρίσεις κλπ. ως και 
αυτών του χρέους κλπ. και συγκεντρώνει στατιστικές πλη¬ 
ροφορίες χρήσιμες για τις προβλέψεις προϋπολογισμού 
που αναφέρονται στα οικονομικά ζητήματα. 

Γ) ΚΟΙΝΩΝΙΚΟΣ / ή ΛΕΙΤΟΥΡΓΟΣ 

Καθήκοντα 

- Συμβάλλει στη πρόληψη ή αντιμετώπιση προβλημά¬ 
των των παιδιών του Σταθμού και των οικογενειών τους 
εφ’ όσον αυτό ζητηθεί ή είναι εκ των πραγμάτων ανα¬ 
γκαίο. 

Πραγματοποιεί τις κοινωνικές έρευνες σε συνεργασία 
με το Διευθυντή και το εκπαιδευτικό προσωπικό με το 
οποίο βρίσκεται σε συνεχή επαφή. 

- Συνεργάζεται με τον Ιατρό (Παιδίατρο). 

- Εκτελεί και καθήκοντα Βρεφονηπιοκόμου σε περί¬ 
πτωση κάθε ανάγκης. 

- Εκτελεί κάθε άλλη εργασία που της αναθέτει ο Δ/ 
ντής. 

Β) Γραφείο γενικών καθηκόντων. 

Η εκτέλεση κάθε εργασίας που προσιδιάζει στη φύση 
της εργασίας της μαγειρικής της οδήγησης και της καθα¬ 
ριότητας. 

Ειδικώτερα: 

Α) Ο υπάλληλος που ορίζεται να ασκεί καθήκοντα βοη¬ 
θού μαγείρου: 


α) Παραλαμβάνει από την αποθήκη (Γραφείο Γραμμα¬ 
τείας - Λογιστηρίου) την αναγκαία ποσότητα τροφίμων και 
υπογράφει τα σχετικά δελτία εξαγωγών. 

β) Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με τον ισχύον διαιτολόγιο 
και ποσοτολόγιο. 

γ) Φροντίζει για το σερβίρισμα του προγεύματος και του 
μεσημβρινού φαγητού. 

δ) Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει, οφείλει να 
φροντίζει για την καλή συντήρηση και καθαριότητα αυτών 
καθώς και του χώρου του μαγειριού ευθυνόμενος για κάθε 
απώλεια ή αδικαιολόγητη καταστροφή τους. 

ε) Φροντίζει για την έγκαιρη τακτοποίηση των προμη- 
θευομένων τροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνά για τη διατή¬ 
ρηση της τάξης και της καθαριότητας του χώρου αυτού. 

στ) Σε όλες τις παραπάνω εργασίες βοηθείται από το 
προσωπικό καθαριότητας βοηθητικών εργασιών με υπό¬ 
δειξη του Προϊσταμένου του Γραφείου. 

ζ) Εκτελεί κάθε άλλη εργασία ο ίδιος καθώς και ο βοη¬ 
θός όταν υπάρχει σε περίπτωση έκτακτης ανάγκης με 
υπόδειξη του προϊσταμένου του Τμήματος. 

Β) Ο υπάλληλος που ορίζεται να ασκεί καθήκοντα οδη¬ 
γού: 

α) Παραλαμβάνει με το σχολικό όχημα από τα προκαθο¬ 
ρισμένα σημεία τα παιδιά και αντίστοιχα τα παραδίδει, 
οδηγών με επιμέλεια και με κάθε ασφάλεια το όχημα. 

β) Φροντίζει για την ασφάλεια των παιδιών μέσα στο 
όχημα, την επιβίβαση και αποβίβασή τους και οφείλει να 
τηρεί σχολαστικά τον Κ.Ο.Κ. 

γ) Έχει την ευθύνη της καλής συντήρησης, λειτουργίας 
και καθαριότητας του οχήματος. 

δ) Επιλαμβάνεται για την ασφαλή μεταφορά των φιλοξε¬ 
νούμενων στο Σταθμό παιδιών κατά τις ώρες προσέλευ¬ 
σης και αποχώρησης αυτών και σε λοιπές μετακινήσεις 
τους για λόγους εκπαιδευτικούς και ψυχαγωγικούς. 

ε) Εκτελεί λοιπές βοηθητικές εργασίες οδηγού (μετα¬ 
φορές, προμήθειες κλπ.) και λοιπές εργασίες που του 
αναθέτει ο Διευθυντής. 

Γ) Το προσωπικό καθαριότητας, 
α) Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του παιδικού σταθμού εκτός 
εκείνων του μαγειριού και της αποθήκης. 

β) Είναι υπεύθυνο για το γενικό ιματισμό του Σταθμού 
που παραλαβάνουν από την αποθήκη και οφείλουν να με¬ 
ριμνούν για την καλή συντήρηση καθαριότητας και φύλαξη 
αυτού στον κατάλληλο χώρο αποθήκευσης του ευθυνομέ- 
νου για κάθε απώλεια και αδικαιολόγητη καταστροφή του. 

γ) Βοηθούν τον μάγειρα στην προετοιμασία του φαγη¬ 
τού των παιδιών. 

δ) Φροντίζει μετά το τέλος του φαγητού την καθαριό¬ 
τητα των νηπίων πλύσιμο χεριών και προσώπου. 

ε) Φροντίζει για την διανομή του φαγητού παρευρισκό- 
μενο στο χώρο της τραπεζαρίας και βοηθά τα νήπια να 
φάνε όλη τη διάρκεια του φαγητού των. Στη συνέχεια κα- 

θαρίζουν την τραπεζαρία και μεταφέρουν τα σκεύη φαγη¬ 
τού στην κουζίνα. 

ζ) Βοηθούν τα νήπια για την προετοιμασία της μεσημ¬ 
βρινής αναπαύσεως καθώς και στην ετοιμασία αυτών για 
την αποχώρησή τους από το σταθμό. 

η) Αναπληρώνουν το προσωπικό μαγειριού σε περί¬ 
πτωση απουσίας κωλύματος ή ασθενείας του υπαλλήλου 
που έχει ορισθεί να ασκεί τα καθήκοντα του μαγειριού. 

θ) Επίσης βοηθούν τα παιδιά όταν λερώνονται στην 
τουαλέττα ή κάνουν εμετό θα τα πλένουν και θα τα αλλά¬ 
ζουν. 

ι) Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου Τμήματος. 

Η παρούσα προκαλεί δαπάνη σε βάρος του Β’ Παιδικού 
Σταθμού του Δήμου Ροδίων το ύψος του οποίου δεν μπο¬ 
ρεί να προϋπολογισθεί για το έτος 1998. Το ίδιο ισχύει και 
για τα επόμενα έτη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ρόδος, 16 Ιουνίου 1998 

Με εντολή Γεν. Γραμ. Περκρ. 

Ο Διευθυντής 
Ρ. ΡΙΖΟΠΟΥΛΟΣ 

Αριθ. 2299 (2) 

Κατάρτιση και ψήφιση του Οργανισμού Εσωτερικής Υπη¬ 
ρεσίας του Α* Δημοτικού Παιδικού Σταθμού Δήμου Ρό¬ 
δου - Ν. Δωδεκανήσου. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΝΟΤΙΟΥ ΑΙΓΑΙΟΥ 
Έχοντας υπόψη: 

1) Τις διατάξεις του άρθρου 12 του Ν. 1188/81 «Περί 
κυρώσεως του Κώδικος, περί καταστάσεως προσωπικού 
Οργανισμού Τοπικής Αυτόδ/σης», σε συνδυασμό με τις 
όμοιες του άρθρου 8 του Νόμου 2307/95 

2) Τις όμοιες του Ν. 1586/86 «Βαθμολογική διάρθρωση 
των θέσεων του Δημοσίου, ΝΠΔΔ και ΟΤΑ και άλλες δια¬ 
τάξεις» και Ν. 2190/94. 

3) Την οικονομική κατάστασή του και τις πραγματικές 
ανάγκες σε προσωπικό αυτού, όπως προκύπτουν από τα 
στοιχεία του φακέλλου. 

4) Την σύμφωνη γνωμοδότηση του Υπηρεσιακού Συμ¬ 
βουλίου του άρθρου 37 του Ν. 2190/94, που διατυπώ¬ 
θηκε στο αριθμ. 26/98 Πρακτικού του θέμα Ιο. 

5) Την αριθμ. 30/1997 απόφαση του Διοικητικού Συμ¬ 
βουλίου του Α’ Δημ. Π.Σ.Δ. Ρόδου «Περί καταρτίσεως και 
ψηφίσεως του ΟΕΥ του Α’ Δημ. Παιδικού Σταθμού Δήμου 
Ρόδου και την αριθμ. 665/97 απόφασή του. 

6) Τις διατάξεις του Νόμου 2503/97, αποφασίζει: 

Εγκρίνουμε την αριθμ. 30/1997 απόφαση του Διοικητι¬ 
κού Συμβουλίου του Α' Δημ. Π.Σ. Δήμου Ρόδου, με την 
οποία καταρτίζεται και ψηφίζεται ο Οργανισμός Εσωτερι¬ 
κής Υπηρεσίας του Α’ Δημοτικού Παιδικού Σταθμού Δή¬ 
μου Ρόδου, ως εξής: 


Άρθρο Ιο 

Το οργανωτικό σχήμα της υπηρεσίας του Α’ Δημοτικού 
Παιδικού Σταθμού του Δήμου, Ροδίων, απαρτίζεται από 
μια υπηρεσιακή μονάδα, σε επίπεδο Δ/νσης με δύο (2) 
τμήματα. 

Άρθρο 2 

Η συγκρότηση της υπηρεσιακής του μονάδας σε επί¬ 
πεδο Δ/νσης αποτελείται από: 

Α) ΤΜΗΜΑ ΠΑΙΔΑΓΩΓΙΚΟ 

α) Γραφείο Διεύθυνσης. 

β) Γραφείο Παιδαγωγικό. 

Β) ΤΜΗΜΑ ΓΡΑΜΜΑΤΕΙΑΣ - ΛΟΓΙΣΤΗΡΙΟΥ - ΤΑ¬ 
ΜΕΙΟΥ 

α) Γραφείο Γραμματείας - Λογιστηρίου - Ταμείου 

β) Γραφείο Γενικών Καθηκόντων. 

Άρθρο 3 

Οι θέσεις του προσωπικού διαμορφώνονται σε κλάδους 
και βαθμούς ως εξής: ΕΚΠΑΙΔΕΥΤΙΚΟ ΠΡΟΣΩΠΙΚΟ. 

Κλάδου Τ.Ε. 9 Βρεφονηπιοκόμων πέντε (5) θέσεις με 
βαθμό Δ-Α. 

Κλάδου Τ.Ε. 2 Κοινωνικής Εργασίας μία (1) θέση με 
βαθμό Δ-Α. 

Κλάδου Δ.Ε. 8 Βοηθών νηπιαγωγών - βρεφονηπιοκό¬ 
μων μία (1) θέση με βαθμό Δ-Α. 

ΔΙΟΙΚΗΤΙΚΟ ΠΡΟΣΩΠΙΚΟ 

Κλάδου Τ.Ε. 17 Διοικητικού - Λογιστικού μια (1) θέση 
με βαθμό Δ-Α. 

ΤΕΧΝΙΚΟ-ΒΟΗΘΗΤΙΚΟ ΠΡΟΣΩΠΙΚΟ 

Κλάδου Υ.Ε. 16 καθαριστριών δύο (2) θέσεις με βαθμό 
Ε-Β. 

Κλάδου Υ.Ε. 14 βοηθών μαγείρου δύο (2) θέσεις με 
βαθμό Ε-Β. 

Κλάδου Δ.Ε. 29 οδηγών αυτοκ/του μία (1) θέση με 
βαθμό Δ-Α. 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ από μετά¬ 
ταξη άρθρου 8 του Ν. 2503/1997. 

Μία (1) θέση του κλάδου Τ.Ε. 16 Νηπιαγωγών (προσω¬ 
ρινός). 

Μία (1) θέση του κλάδου Υ.Ε. 16 Προσωπικό καθαριό- 
τητος - βοηθητικών εργασ. 

Προϊστάμενος Διεύθυνσης ορίζεται υπάλληλος από την 
κατηγορία ΤΕ 16 Νηπιαγωγών (προσωρινός) από τις προ¬ 
σωποπαγείς θέσεις ή ΤΕ 9 Βρεφονηπιοκομίας. 

Προϊστάμενος Παιδαγωγικού Τμήματος ορίζεται υπάλ¬ 
ληλος από την παραπάνω κατηγορίες ΤΕ16 ή ΤΕ9. 

Προϊστάμενος Γραμματείας - Λογιστηρίου ορίζεται 
υπάλληλος από την κατηγορία κατηγορία Τ.Ε. 17. 

Άρθρο 4 

- Προϊστάμενος Δ/νσης ορίζεται ο υπάλληλος από την 
κατηγορία ΤΕ9 ή ΤΕ16 Νηπιαγωγών (προσωρινός) από τις 
προσωποπαγείς θέσεις. 

Επίσης ο Προϊστάμενος του Παιδαγωγικού Τμήματος εί¬ 
ναι από τις ίδιες παραπάνω κατηγορίες που προέρχεται ο 
Προϊστάμενος Δ/νσης, ενώ ο Προϊστάμενος της Γραμμα- 

τείας - Λογιστηρίου - Ταμείου προέρχεται από την κατη¬ 
γορία ΤΕ17. 

- Η επιλογή του Προϊσταμένου της Δ/νσης και των Προϊ¬ 
σταμένων των Τμημάτων γίνεται όπως ο νόμος ορίζει και η 
τοποθέτηση του προσωπικού με απόφαση του Προέ¬ 
δρου. 

- Τα του διορισμού προσόντων πειθαρχικής δικαιοδο¬ 
σίας δικαιωμάτων και υποχρεώσεων του προσωπικού, κα¬ 
θορίζονται από την ισχύουσα νομοθεσία των ΟΤΑ και την 
απόφαση του Υπουργού Υγείας και Πρόνοιας Π2β/2827/ 
1997 όπως εκάστοτε ισχύει. 

- Οι υπάλληλοι είναι υποχρεωμένοι εκτός από τα καθή¬ 
κοντα που αναφέρονται στον παρόντα κανονισμό να εκτε- 
λούν και όσα η διοίκηση και οι υπηρεσιακοί προϊστάμενοι 
του Οργανισμού τους αναθέτουν μέσα και έξω από τα γρα¬ 
φεία. 

Άρθρο 5 

Οι αρμοδιότητες και το αντικείμενο εργασίας του Προϊ¬ 
σταμένου του τμήματος και των γραφείων που αναφέρο- 
νται στο άρθρο 2 είναι οι κατωτέρω των γραφείων. 

Α) Προϊστάμενος Δ/νσης. 

Ο Προϊστάμενος προΐσταται, εποπτεύει και ελέγχει τη 
λειτουργία των γραφείων του νομικού προσώπου. Ασκεί 
τα από το νόμο ή από εξουσιοδότηση καθήκοντά του που 
ανατίθενται από τον Πρόεδρο ή το Δ.Σ. παρέχει οδηγίες 
για ζητήματα γενικής υπηρεσιακής φύσεως. Εισηγείται 
στον Πρόεδρο του Δ.Σ. τη λήψη κάθε μέτρου που κρίνεται 
απαραίτητο για τη καλή και ομαλή λειτουργία την αλληλο¬ 
γραφία και την διαβιβάζει δια του πρωτοκόλλου στο Γρα¬ 
φείο Γραμματείας - Λογιστηρίου - Ταμείου. 

Μονογραφεί τα έγγραφα του νομικού προσώπου, τα 
χρηματικά εντάλματα τις μισθοδοτικές καταστάσεις, όπως 
και κάθε γραπτή ενέργεια του οργανισμού πριν τα υπογρά¬ 
ψει ο Πρόεδρος του Δ.Σ. Παρακολουθεί τη νομοθεσία και 
νομολογία που ενδιαφέρει το νομικό πρόσωπο και ενημε¬ 
ρώνει σχετικά την υπηρεσία. Τηρεί το εμπιστευτικό πρω¬ 
τόκολλο εφ’ όσον τούτο δεν τηρείται από το Πρόεδρο. 
Ελέγχει τον εφοδιασμό από τα βιβλία περιουσίας και δια¬ 
χείρισης υλικού, προμηθειών και όλα τα βιβλία και στοιχεία 
του νομικού προσώπου. Συντάσσει σε συνεργασία με τον 
Πρόεδρο την ημερήσια διάταξη συνεδριάσεων, του Δ.Σ. 
τους προϋπολογισμούς, απολογισμούς κλπ. Ενημερώνει 
γραπτά και προφορικά το Δ.Σ. για τις μελέτες, τα έργα, τις 
υπηρεσίες και γενικά για τη λειτουργία του Οργανισμού. 
Συνεργάζεται τακτικά με το Σύλλογο Γονέων και Κηδεμό¬ 
νων του Σταθμού. Ασκεί τα καθήκοντα των υπαλλήλων του 
Κλάδου Διοικητικού - Λογιστικού μέχρι πληρώσεως των 
θέσεων. 

Εφαρμόζει το πειθαρχικό δίκαιο, παρακολουθεί τη λει¬ 
τουργία το)ν γραφείων ενημερώνοντας το Δ.Σ. για τις υπο¬ 
χρεώσεις και τα καθήκοντα του προσωπικού όπως ορίζο¬ 
νται από τις διατάξεις που διέπουν τους Ο.Τ.Α. και δεν πε¬ 
ριλαμβάνονται στον παρόντα Ο.Ε.Υ. 

Επικυρώνει κάθε έγγραφο του Οργανισμού. 

Ειδικώτερα επίσης: 

α) Παρίσταται στις Συνεδριάσεις του Διοικητικού Συμ¬ 


βουλίου ως εισηγητής μέλος. Εισηγείται τα θέματα της 
υπηρεσίας διάταξης και καταρτίζεται από τον Πρόεδρο 
του Δ. Συμβουλίου και εκφέρει γνώμη για κάθε ένα από 
αυτά που καταχωρείται στα πρακτικά. 

β) Φροντίζει για την πιστή εφαρμογή της κειμένης νομο¬ 
θεσίας του Κανονισμού λειτουργίας του Σταθμού των 
Εγκυκλίων και οδηγιών του Δήμου και για την κοινή εκτέ¬ 
λεση των αποφάσεων του Διοικητικού Συμβουλίου. 

γ) Προΐσταται όλων των υπαλλήλων του Σταθμού ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί και συντονίζει το έργο τους ανά¬ 
λογα προς τις ανάγκες που ανακύπτουν κάθε φορά. 

δ) Συγκαλεί τουλάχιστον μια φορά το μήνα το προσω¬ 
πικό του Σταθμού για συζήτηση και ενημέρωση σε γενικό¬ 
τερα θέματα που απασχολούν το Σταθμό και για προγραμ¬ 
ματισμό νέων δραστηριοτήτων. 

ε) Συντάσσει την εμπιστευτική αλληλογραφία του Ιδρύ¬ 
ματος καθώς επίσης και την υπόλοιπη αλληλογραφία τού¬ 
του. Εφ’ όσον για την τελευταία περίπτωση δεν υπηρετεί 
υπάλληλος των κλάδων Διοικητικού - Λογιστικού - Τα¬ 
μείου ή διαχειριστών ή υπηρετεί αλλά αυτός απουσιάζει ή 
κωλύεται, υπογράφει δε τα έγγραφα εκείνα για τα οποία 
έχει εξουσιοδοτηθεί από το Διοικητικό Συμβούλιο. 

στ) Τηρεί τη σφραγίδα του Σταθμού και το αρχείο της 
εμπιστευτικής αλληλογραφίας τούτου. 

ζ) Κρατεί τα κλειδιά του Σταθμού (τρία) από τα οποία τα 
δύο παραδίδονται καθημερινά σε ένα υπάλληλο των κλά¬ 
δων βρεφονηπιοκομίας ή διοικητικού διαχειριστικού κα¬ 
θώς επίσης και σε ένα υπάλληλο από το λοιπό προσωπικό, 
που εκτελεί πρωινό ωράριο εργασίας αλλά και σε κάθε 
άλλο υπάλληλο όταν παρίσταται ανάγκη. 

η) Κρατεί το ένα από τα δύο κλειδιά της αποθήκης το 
άλλο κρατείται από τον υπάλληλο του Κλάδου Διαχειρι¬ 
στών και σε περίπτωση που δεν υπηρετεί τέτοιος υπάλλη¬ 
λος ή υπηρετεί αλλά κωλύεται ή απουσιάζει από τον νό¬ 
μιμο αναπληρωτή του Δ/ντή 
θ) Απασχολείται με τα παιδιά σύμφωνα με τις ανάγκες 
του σταθμού σε διδακτικό προσωπικό σε συνδυασμό με 
τις ανάγκες διαχειρίσεως όταν δεν υπηρετεί διαχειρι¬ 
στής. 

ι) Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

ια) Συνεργάζεται με τον υπάλληλο των Κλάδων Διοικητι¬ 
κού Λογιστικού ή Διαχειριστών και το Διοικητικό Συμβού¬ 
λιο για την κατάρτηση του ετήσιου προϋπολογισμού εσό¬ 
δων και εξόδων του Σταθμού και του Απολογισμού και του 
Ισολογισμού τούτου. 

ιβ) Επιμελείται για τον εφοδιασμό του Σταθμού που 
πραγματοποιείται από τον υπάλληλο των Κλάδων Διοικητι¬ 
κού - Λογιστικού ή Διαχειριστών όσον αφορά στα αναγκαία 
τρόφιμα και λοιπά είδη και υλικά καθώς και για την καλή 
φύλαξη, συντήρηση και ανάθεση αυτών. 

ιγ) Ενημερώνει τον Προϊστάμενο του Παιδικού Τμήμα¬ 
τος για τα εισερχόμενα κάθε φορά έγγραφα στον Παιδικό 
Σταθμό ώστε να μπορεί να αναπληρώνει τον Δ/ντή σε πε¬ 
ρίπτωση απουσίας του ή κωλύματός του. 
ιδ) Συγκαλεί ύστερα από απόφαση του Διοικ. Συμβου- 

λίου συγκέντρωση γονέων και κηδεμόνων τουλάχιστον 
δύο φορές το χρόνο και στον οποίο παρευρίσκεται ο ίδιος, 
ένα από τα μέλη του Δ.Σ. οι υπάλληλοι του Παιδικού Τμή¬ 
ματος και αν το επιθυμούν ο γιατρός του σταθμού και το 
λοιπό προσωπικό αυτού. 

Σκοπός της συγκέντρωσης είναι η ανταλλαγή απόψεων 
μεταξύ των γονέων και κηδεμόνων και διοίκησης και λει¬ 
τουργικά θέματα του Σταθμού η ενημέρωσή τους σε ότι 
αφορά τη ψυχοσωματική υγεία των παιδιών τους και η 
υποβοήθησή τους στο έργο του προσωπικού για τη προα¬ 
γωγή της αυτοεξυπηρέτησης των παιδιών τους. 

ιε) Συνυπογράφει με τον διαχειριστή τα δελτία εισαγω¬ 
γής- 

ιστ) Υπογράφει τις μισθοδοτικές καταστάσεις των απο¬ 
δοχών προσωπικού, οι οποίες συντάσσονται από τον Δια¬ 
χειριστή. 

ιζ) Παρακολουθεί και ελέγχει σε τακτά χρονικά διαστή¬ 
ματα τα βιβλία διαχείρισης και διοίκησης και λοιπά παρα¬ 
στατικά στοιχεία που τηρεί ο υπάλληλος του κλάδου Διοι¬ 
κητικού - Λογιστικού ή Διαχειριστών. 

ιη) Ασκεί τα καθήκοντα του υπαλλήλου των Κλάδων 
Διοικητικού - Λογιστικού ή Διαχειριστών σε περίπτωση 
που δεν υπηρετεί στον Παιδικό Σταθμό τέτοιος υπάλλη¬ 
λος ή υπηρετεί αλλά απουσιάζει ή κωλύεται, ως και εκτε- 
λεϊ κάθε άλλη εργασία σε περίπτωση έκτακτης ανά¬ 
γκης. 

ιθ) Όταν δεν υπηρετεί Δ/ντής ή απουσιάζει ή κωλύεται 
όλα τα παραπάνω καθήκοντα ασκεί ο νόμιμος αναπληρω¬ 
τής του. 

Προϊστάμενοι Τμήματος 

Συνεργαζόμενοι με τον Προϊστάμενο κατευθύνουν τα 
γραφεία τους, εισηγούνται στον Προϊστάμενο θέματα της 
αρμοδιότητάς τους, έχουν την ευθύνη της λειτουργίας των 
γραφείων του όπως ενδεικτικά παρακάτω ορίζονται και 
ασκούν τις αρμοδιότητες που τους δίδονται από το Νόμο ή 
από εξουσιοδότηση. 

Α) ΤΜΗΜΑ ΠΑΙΔΑΓΩΓΙΚΟ 

α) ΓΡΑΦΕΙΟ ΔΙΕΥΘΥΝΣΗΣ 

Εκτελεί όλη τη γραμματειακή υποστήριξη του Προϊστα¬ 
μένου Δ/νσης σύμφωνα με τα καθήκοντα που εκάστοτε 
ορίζει ο Προϊστάμενος Δ/νσης. 

β) ΓΡΑΦΕΙΟ ΠΑΙΔΑΓΩΓΙΚΟ 

Το Γραφείο αυτό φροντίζει για την καλύτερη παροχή 
του εκπαιδευτικού προγράμματος του Σταθμού, με σύγ¬ 
χρονες μεθόδους και διαδικασίες και έχει την ευθύνη: 

1. Να προτείνει τα τηρεί το πρόγραμμα. 

2. Να εισηγείται στον Διευθυντή για την προμήθεια του 
αναγκαίου εκπαιδευτικού υλικού. 

3. Να συνεργάζεται με τους γονείς και κηδεμόνες. 

4. Να τηρεί από τα βιβλία διοίκησης του Σταθμού το βι¬ 
βλίο διδαχθείσας ύλης. Στο βιβλίο αυτό καταχωρούν και 
υπογράφουν καθημερινά ο ίδιος και οι υπάλληλοι του Κλά¬ 
δου βρεφονηπιοκομίας ή Νηπιαγωγών (προσ.) τη διδα- 
χθείσα ύλη. 

5. Να ασκεί και όλα τα καθήκοντα των υπαλλήλων του 
κλάδου Βρεφονηπιοκομίας ή Νηπιαγωγών. 

6. Να αναπληρώνει, το Δ/ντή σε περίπτωση απουσίας 


του και ασκεί όλα τα καθήκοντα αυτού. 

7. Ειδικώτερα καθήκοντα υπαλλήλων των Κλάδων Βρε¬ 
φονηπιοκομίας ή Νηπιαγωγών είναι να: 

α) Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με πραγματοποίηση 
ατομικών προγραμμάτων, ανάλογα με την ηλικία του. 

β) Εισηγούνται στον Προϊστάμενο Τμήματος για τον 
έγκαιρο εφοδιασμό των αιθουσών με τα απαιτούμενα είδη 
και ευθύνονται για την είσοδο κάθε ατόμου σε αυτές. 

γ) Επιβλέπουν για την τακτοποίηση των αιθουσών τους 
για την κατάλληλη καθαριότητα αυτών και υποδεικνύουν 
δια του Προϊσταμένου Τμήματος στο προσωπικό καθαριό¬ 
τητας και για την καθαριότητα και τον καλό αερισμό των 
αιθουσών. 

δ) Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που τηρείται από τον Προϊ¬ 
στάμενο Τμήματος. 

ε) Είναι υπεύθυνοι και υπόλογοι για τα εποπτικά σχέδια 
διδασκαλίας και το εκπαιδευτικό υλικό και γενικά για κάθε 
υλικό που του έχει ανατεθεί. 

στ) Παρακολουθούν την διανομή του φαγητού στα παι¬ 
διά που πραγματοποιείται από το βοηθητικό προσωπικό 
μαγείρων και το προσωπικό καθαριότητας - βοηθητικών 
εργασιών. Επίσης φροντίζουν τα παιδιά κατά την ώρα του 
φαγητού των. 

ζ) Επιλαμβάνονται για την ανάπαυση των παιδιών, 
η) Διατηρούν επαφή με τους γονείς και κηδεμόνες και 
τους ενημερώνουν για τη συμπεριφορά και τη ψυχοσωμα¬ 
τική υγεία των παιδιών του τμήματός τους. 

θ) Βοηθούν τον Προϊστάμενο του Τμήματος στη Διοικη¬ 
τική και Διαχειριστική Εργασίας ως και εκτελούν κάθε 
άλλη εργασία σε περίπτωση έκτακτης ανάγκης με υπό¬ 
δειξη του προϊσταμένου του τμήματος. Ειδικότερα καθή¬ 
κοντα υπαλλήλων των κλάδων βοηθών νηπιοβρεφοκόμων 
και νηπιαγωγών είναι να: 

α. Φροντίζουν τα νήπια κατά την προσέλευση και την 
αποχώρηση από το Ίδρυμα. 

β. Βοηθούν τα νήπια στις αίθουσες κατά το εκπαιδευ¬ 
τικό πρόγραμμα την ώρα του φαγητού, την ώρα της ανα- 
παύσεως, την ώρα του διαλείμματος σύμφωνα με τις υπο¬ 
δείξεις των Νηπιαγωγών και των Νηπιοβρεφοκόμων. 

γ. Εξυπηρετούν τα νήπια στην τουαλέττα με τη βοήθειά 
τους να βγάζουν και να φορούν τα ρουχαλάκια τους. 

δ. Επίσης βοηθούν τα νήπια όταν προετοιμάζονται για 
φαγητό (πλήσιμο χεριών - νήψιμο κλπ.). 

ε. Αναπληρώνουν τους βρεφονηπιοκόμους και νηπια¬ 
γωγούς σε περίπτωση απουσίας, κωλύματος ή ασθέ¬ 
νειας. 

Β) ΤΜΗΜΑ ΓΡΑΜΜΑΤΕΙΑΣ - ΛΟΓΙΣΤΗΡΙΟΥ - ΤΑ¬ 
ΜΕΙΟΥ 

α) Γ ραφείο Γ ραμματείας - Λογιστηρίου 
Φροντίζει για την εφαρμογή όλων των νόμων που αφο¬ 
ρούν τους τακτικούς υπαλλήλους, το τυχόν σχέση εργα¬ 
σίας ιδιωτικού δικαίου προσωπικό και τους ειδικούς συ¬ 
νεργάτες και ασκεί: 

1) Τις αρμοδιότητες που απορρέουν από τον Κώδικα 
Καταστάσεων Δημοτικών και Κοινοτικών υπαλλήλων. 

2) Τηρεί το μητρώα, τους ατομικούς φακέλους και ευ¬ 
ρετήρια του πάσης εργασιακής σχέσης προσωπικού. 

3) Συντάσσει κατά Νόμο τους πίνακες αρχαιότητας των 
υπαλλήλων. 

4) Παρακολουθεί και συντάσσει τις αποφάσεις τις σχετι¬ 
κές για τις μεταβολές του προσ/κού (πρόσληψη - τοπο¬ 
θέτηση - διαγραφή - προσμέτρηση υπηρεσίας - ασθέ¬ 
νειες - άδειες - αποζημιώσεις) και τηρεί το βιβλίο αποφά¬ 
σεων Προέδρου. 

5) Ασχολείται με τη μελέτη και εφαρμογή των Νόμων 
των Συλλογικών συμβάσεων που αφορούν μισθοδοσίες 
προσωπικού και δίδει κάθε αναγκαία πληροφορία. 

6) Φροντίζει για τη συγκέντρωση όλων των απαιτουμέ- 
νων στοιχείων και ενεργεί τα απαραίτητα για την απονομή 
συντάξεων στους τακτικούς και εκτάκτους υπαλλήλους 
του Οργανισμού. 

7) Σε συνεργασία με τον Προϊστάμενο συμβάλλει στον 
καταρτισμό της ημερήσιας διάταξης των συνεδριάσεων 
του Δ.Σ. και η κοινοποίησή της γίνεται σύμφωνα με τις 
ισχύουσες διατάξεις. 

8) Τηρεί τα πρακτικά των συνεδριάσεων του Δ.Σ. και τα 
καταχωρεί στο επίσημο βιβλίο πρακτικών τηρώντας σχε¬ 
τικό ευρετήριο. 

9) Μεριμνά για την υποβολή και έγκριση των λαμβανο- 
μένων αποφάσεων από το Δημοτικό Συμβούλιο και τον 
Περιφερειακό Διευθυντή όπως ο νόμος απαιτεί και η απο¬ 
στολή για την υλοποίησή τους στις αρμόδιες υπηρε¬ 
σίες. 

10) Παραλαμβάνει τα εισερχόμενα έγγραφα και βάσει 
του χαρακτηρισμού αυτών από τον Προϊστάμενο, τα κατα¬ 
χωρεί στο πρωτόκολλο και τα οικεία ευρετήρια, τα συσχε¬ 
τίζει τα καταχωρεί στα βιβλία διανομής και τα παραδίδει 
αρμοδίως. 

11) Επιμελείται τη διεκπεραίωση των εξερχομένων εγ¬ 
γράφων, τα οποία καταχωρούνται στο πρωτόκολλο και στα 
οικεία ευρετήρια και φροντίζει για την αρχειοθέτηση και 
φύλαξη των σχεδίων αυτών. 

1 2) Μεριμνά, κατόπιν εντολής της προϊσταμένης Διεύ¬ 
θυνσης, για την έκδοση διαφόρων εγγράφων. 

13) Μεριμνά για τη δακτυλογράφηση, φωτοτύπωση ή 
την πολυγράφηση εγγράφων, καθώς και για την παραβολή 
τους προς τα κείμενα των σχεδίων ή των πρωτοτύπων, βά¬ 
σει των οποίων καταρτίζονται. 

14) Έχει, η διαχείριση των προμηθειών της αποθτν ’,ς 
και της διακίνησης τροφίμων και υλικού. 

15) Τηρεί τα λογιστικά και διαχειριστικά βιβλία και τα 
λοιπά βοηθητικά βιβλία που καθορίζουν οι διατάξεις για 
την οικονομική διοίκηση και το λογιστικό των Δήμων και 
Κοινοτήτων. Ενδεικτικά. 

- Παρακολουθεί τις πιστώσεις του προϋπολογισμού 
εξόδων και. έγκαιρα εισηγείται για την ενίσχυση των πιστώ¬ 
σεων, που είναι σε ανεπάρκεια και γενικά διατυπώνει προ¬ 
βλέψεις για τ’ αποτελέσματα της εκτέλεσής τους. Τηρεί 
ιδιαίτερο φάκελλο για κεφάλαιο του προϋπολογισμού εξό¬ 
δων που περιλαμβάνει και τις σχετικές διατάξεις (νόμους, 
διατάγματα αποφάσεις κλπ.). 

- Τηρεί αρχείο προϋπολογισμών και απολογισμών του 


Δήμου με όλες τις συναφείς αποφάσεις, εγκρίσεις κλπ. 
και αρχείο του δημοτικού χρέους κατά δάνειο. 

- Συγκεντρώνει στατιστικές πληροφορίες χρήσιμες για 
τις προβλέψεις του προϋπολογισμού, αναφορικά με τα οι¬ 
κονομικά θέματα. 

- Σύμφωνα με τις ισχύουσες διατάξεις καταρτίζει και 
υποβάλλει στον Πρόεδρο και το Ελεγκτικό Συνέδριο, τους 
μηνιαίους και τους ετήσιους λογαριασμούς της διαχείρι¬ 
σης των εσόδων και εξόδων. 

- Τηρεί βιβλίο πιστωτών. 

- Διεκπεραιώνει την εργασία της αλληλογραφίας που 
σχετίζεται με την απόδοση λογαριασμού από τον Πρόεδρο 
στο Διοικητικό Συμβούλιο και παρακολουθεί τη λήξη των 
ενταλμάτων προπληρωμής με απόδοση λογαριασμού από 
τους υπολόγους. 

- Εφαρμόζει τις διατάξεις για την οικονομική διοίκηση 
και το λογιστικό των Δήμων και Κοινοτήτων στο μέρος που 
αφορούν το Γραφείο (υποχρεωτικά βιβλία κλπ.). 

- Τηρεί τις διαδικασίες προμηθειών και έργων σύμφωνα 
με τις κείμενες διατάξεις. 

- Εκδίδει τα χρηματικά εντάλματα πληρωμής μέσα στα 
όρια των πιστώσεων του προϋπολογισμού, τα οποία, μετά 
την υπογραφή τους από τον Προϊστάμενο του Τμήματος 
και τον πρόεδρο αποστέλλονται με ειδικό βιβλίο παραλα¬ 
βής στον Ταμία για την πληρωμή των δικαιούχων. 

Επιμελείται της εκκαθάρισης και εντολής πληρωμής 
κάθε δαπάνης προς διαπίστωση του νομίμου και κανονι¬ 
κού ή όχι αυτής. 

- Ενεργεί την αναγνώριση των πιστωτών με την προσυ- 
πογραφή των πράξεων εκκαθάρισης και αναγνώρισης που 
συντάσσονται με βάση τους οικείους λογαριασμούς ή κα¬ 
ταστάσεις και με βάση αυτές εκδίδει τα οικεία χρηματικά 
εντάλματα στα ονόματα των δικαιούχων μέσα στις πιστώ¬ 
σεις του προϋπολογισμού. Καταχωρεί αυτά στα οικεία βι¬ 
βλία και στη συνέχεια μετά την υπογραφή από τους αρμό¬ 
διους τα στέλνει στον Ταμία. 

- Τηρεί το λογαριασμό των παθητικών υπολοίπων. 

- Φροντίζει για τη συγκέντρωση των δικαιολογητικών 
που απαιτούνται για την στήριξη κάθε δαπάνης και την εκ¬ 
καθάρισή τους σύμφωνα με τις ισχύουσες διατάξεις. 

- Εκτελεί την Ταμιακή Υπηρεσία. 

- Καταρτίζει τον προϋπολογισμό εσόδων και εξόδων και 
τις εκθέσεις σ’ αυτόν. 

- Παρακολουθεί γενικά την πορεία της εκτέλεσης του 
προϋπολογισμού εσόδων και εξόδων, εισηγείται την ανα¬ 
μόρφωση αυτούς με την εγγραφή νέων εσόδων και εξό¬ 
δων, εισηγείται την αναμόρφωση αυτού με την εγγραφή 
νέων εσόδων και χορήγηση συμπληρωματικών και εκτά¬ 
κτων πιστώσεων. 

- Εκτελεί κάθε εργασία που αφορά σε θέματα προϋπο¬ 
λογισμού και τις προβλέψεις στην έκβαση αυτού, σύμ¬ 
φωνα προς τα αποτελέσματα από την πορεία της εκτέλε¬ 
σης αυτού. 

- Συγκεντρώνει, ελέγχει και καταχωρεί στα οικεία λογι¬ 
στικά βιβλία και αποτελέσματα της εκτέλεσης του προϋ¬ 
πολογισμού εσόδων και εξόδων και δοσοληψίας γενικά 
της κίνησης χρέους και της περιουσίας του. 

- Καταρτίζει τον ειδικό προϋπολογισμό του χρέους και 
των σχετικών υποχρεώσεων και αποστέλλει τις σχετικές 
καταστάσεις πληρωμής στο Δημοτικό Ταμείο. 

- Καταρτίζει τον απολογισμό εσόδων και εξόδων ως και 
τον ισολογισμό και τις εκθέσεις γι' αυτούς. 

- Τηρεί ειδικό αρχείο προϋπολογισμού και απολογισμού 
του με όλες τις σχετικές αποφάσεις, εγκρίσεις κλπ. ως και 
αυτών του χρέους κλπ. και συγκεντρώνει στατιστικές πλη¬ 
ροφορίες χρήσιμες για τις προβλέψεις προϋπολογισμού 
που αναφέρονται στα οικονομικά ζητήματα. 

Γ) Κοινωνικός / ή Λειτουργός 

Καθήκοντα. * 

- Συμβάλλει στη πρόληψη ή αντιμετώπιση προβλημά¬ 
των των παιδιών του Σταθμού και των οικογενειών τους 
εφ’ όσον αυτό ζητηθεί ή είναι εκ των πραγμάτων ανα¬ 
γκαίο. 

- Πραγματοποιεί τις κοινωνικές έρευνες σε συνεργασία 
με το Διευθυντή και το εκπαιδευτικό προσωπικό με το 
οποίο βρίσκεται σε συνεχή επαφή. 

- Συνεργάζεται με τον Ιατρό (Παιδίατρο). 

- Εκτελεΐ και καθήκοντα Βρεφονηπιοκόμου σε περί¬ 
πτωση κάθε ανάγκης. 

Εκτελεί κάθε άλλη εργασία που της αναθέτει ο Δ/ντής. 

Β) Γ ραφείο γενικών καθηκόντων. 

Η εκτέλεση κάθε εργασίας που προσδιορίζει στη φύση 
της εργασίας της μαγειρικής της οδήγησης και της καθα¬ 
ριότητας. 

Ειδικώτερα: 

Α) Ο υπάλληλος που ορίζεται να ασκεί καθήκοντα βοη¬ 
θού μαγείρου: 

α) Παραλαμβάνει από την αποθήκη (Γραφείο Γραμμα¬ 
τείας - Λογιστηρίου) την αναγκαία ποσότητα τροφίμων και 
υπογράφει τα σχετικά δελτία εξαγωγών. 

β) Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το ισχύον διαιτολόγιο 
και ποσοτολόγιο. 

γ) Φροντίζει για το σερβίρισμα του προγεύματος και του 
μεσημβρινού φαγητού. 

Είναι αποκλειστικά υπόλογος για τα μαγειρικά σκεύη και 
λοιπά είδη εστιάσεως που παραλαμβάνει, οφείλει να φρο¬ 
ντίζει για την καλή συντήρηση και καθαριότητα αυτών κα¬ 
θώς και του χώρου του μαγειριού ευθυνόμενος για κάθε 
απώλεια ή αδικαιολόγητη καταστροφή τους. 

ε) Φροντίζει για την έγκαιρη τακτοποίηση των προμη- 
θευομένων τροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνά για τη διατή¬ 
ρηση της τάξης και της καθαριότητας του χώρου αυτού. 

στ) Σε όλες τις παραπάνω εργασίες βοηθείται από το 
προσωπικό καθαριότητας βοηθητικών εργασιών με υπό¬ 
δειξη του Προϊσταμένου του Γραφείου. 

ζ) Εκτελεί κάθε άλλη εργασία ο ίδιος καθώς και ο βοη¬ 
θός όταν υπάρχει σε περίπτωση έκτακτης ανάγκης με 
υπόδειξη του Προϊσταμένου του Γραφείου. 

Β) Ο υπάλληλος που ορίζεται να ασκεί καθήκοντα οδη¬ 
γού: « 


α) Παραλαμβάνει με το σχολικό όχημα από τα προκαθο¬ 
ρισμένα σημεία τα παιδιά και αντίστοιχα τα παραδίδει, 
οδηγών με επιμέλεια και με κάθε ασφάλεια το όχημα. 

β) Φροντίζει για την ασφάλεια των παιδιών μέσα στο 
όχημα, την επιβίβαση και αποβίβασή τους και οφείλει να 
τηρεί σχολαστικά τον Κ.Ο.Κ. 

γ) Έχει την ευθύνη της καλής συντήρησης, λειτουργίας 
και καθαριότητας του οχήματος. 

δ) Επιλαμβάνεται για την ασφαλή μεταφορά των φιλοξε¬ 
νούμενων στο Σταθμό παιδιών κατά τις ώρες προσέλευ¬ 
σης και αποχώρησης αυτών και σε λοιπές μετακινήσεις 
του για λόγους εκπαιδευτικούς και ψυχαγωγικούς. 

ε) Εκτελεί λοιπές βοηθητικές εργασίες οδηγού (μετα¬ 
φορές, προμήθειες κλπ.) και λοιπές εργασίες που του 
αναθέτει ο Διευθυντής. 

Γ) Το προσωπικό καθαριότητας: 
α) Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Παιδικού Σταθμού εκτός 
εκείνων του μαγειρίου και της αποθήκης. 

β) Είναι υπεύθυνο για το γενικό ιματισμό του Σταθμού 
που παραλαβάνουν από την αποθήκη και οφείλουν να με¬ 
ριμνούν για την καλή συντήρηση καθαριότητας και φύλαξη 
αυτού στον κατάλληλο χώρο αποθήκευσης του ευθυνομέ- 
νου για κάθε απώλεια και αδικαιολόγητη καταστροφή του. 

γ) Βοηθούν τον μάγειρα στην προετοιμασία του φαγη¬ 
τού των παιδιών. 

δ) Φροντίζει μετά το τέλος του φαγητού την καθαριό¬ 
τητα των νηπίων πλύσιμο χεριών και προσώπου. 

ε) Φροντίζει για την διανομή του φαγητού παρευρισκό- 
μενο στο χώρο της τραπεζαρίας και βοηθά τα νήπια να 
φάνε όλη τη διάρκεια του φαγητού των. Στη συνέχεια κα¬ 
θαρίζουν την τραπεζαρία και μεταφέρουν τα σκεύη φαγη¬ 
τού στην κουζίνα. 

ζ) Βοηθούν τα νήπια για την προετοιμασία της μεσημ¬ 
βρινής αναπαύσεως καθώς και στην ετοιμασία αυτών για 
την αποχώρησή τους από το σταθμό. 

η) Αναπληρώνουν το προσωπικό μαγειριού σε περί¬ 
πτωση απουσίας κωλύματος ή ασθενείας του υπαλλήλου 
που έχει ορισθεί να ασκεί τα καθήκοντά του μαγειριού. 

θ) Επίσης βοηθούν τα παιδιά όταν λερώνονται στην 
τουαλέττα ή κάνουν εμετό θα τα πλένουν και θα τα αλλά¬ 
ζουν. 

ι) Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου Τμήματος. 

Η παρούσα προκαλεί δαπάνη σε βάρος του Α’ Βρεφονη¬ 
πιακού Σταθμού του Δήμου Ροδίων το ύψος του οποίου 
δεν μπορεί να προϋπολογισθεί για το έτος 1998. Το ίδιο 
ισχύει και για τα επόμενα έτη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ρόδος, 16 Ιουνίου 1998 

Με εντολή Γ εν. Γ ραμ. Περιφ. 

Ο Διευθυντής 
Ρ. ΡΙΖΟΠΟΥΛΟΣ 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ -Τ.Κ. 546 55 (031) 423 956 

ΠΕΙΡΑΙΑΣ 4136 402 

Νικήτα 6-8 Τ.Κ. 18531 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α,Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























